b'\n_START_ARTICLE_\nCiro Alegr\xc3\xada\n_START_SECTION_\nEluk\xc3\xa4ik\n_START_PARAGRAPH_\nCiro Alegr\xc3\xada isa Jos\xc3\xa9 Eliseo Alegr\xc3\xada Lynch (1883\xe2\x80\x931945) ja ema Mar\xc3\xada Herminia Baz\xc3\xa1n Lynch (1885\xe2\x80\x931926) olid omavahel n\xc3\xb5od, \xc3\xb5dede lapsed, kes m\xc3\xb5lemad olid s\xc3\xbcndinud Peruus Huamachuco provintsis._NEWLINE_1930. aastal astus Alegr\xc3\xada Ameerika Revolutsioonilisse Rahvaliitu (Alianza Popular Revolucionaria Americana). Ta vangistati mitu korda poliitilise tegevuse eest ning 1934. aastal saadeti ta pagendusse T\xc5\xa1iilisse. T\xc5\xa1iilist suundus ta Ameerika \xc3\x9chendriikidesse, hiljem \xc3\xb5petas Puerto Rico \xc3\xbclikoolis ning viibis ka Kuubal._NEWLINE_1957. aastal naasis Alegr\xc3\xada Peruusse. Ta astus president Fernando Bela\xc3\xbande Terry parteisse Acci\xc3\xb3n Popular ning valiti 1963. aastal Peruu saadikutekoja liikmeks._NEWLINE_Alegr\xc3\xada suri ajuverevalumi tagaj\xc3\xa4rjel 17. veebruaril 1967._NEWLINE_Paljud tema kirjutised avaldas p\xc3\xa4rast Alegr\xc3\xada surma tema viimane abikaasa poetess Dora Varona.'